Guˬ chiˇ Guˬ chiˇ-aˬ, Aˬkhaˬ zaˬ jahˇ dzaˬ-eu ghawˬ nyoeˇ yaw myaˬ jeˬ nehˬ-ehˇ dawˆ ahˇ dzaˬ-eu meh.
Shaˬ byehˆ byehˆ gaˇ guˬ chiˇ dawˆ ahˇ-awˇ byehˆ dzaˬ-eu zawˇ-ehˇ khuiˇ nya.
Ngaˬ shaˬ toeˆ mꞈ dzaˬ gaˇ guˬ chiˇ dawˆ ahˇ-awˇ mꞈ dzaˬ-euˬ saw qeuꞈ ni zawˇ-ehˇ khuiˇ nya.
Aˬ zaꞈ shaˬ jiˇ nehˬ-ehˇ guiˇ neˇ neˇ gaˇ dawˆ ahˇ dzaˬ-eu qawꞈ zawˇ-ehˇ khuiˇ nya.
Chehˇ ma ma gaˇ dawˆ behꞈ laꞈ dzaˬ-eu qawꞈ zawˇ-ehˇ tsaˬ leˇ nya.
Siˬ qhaˬ nehˬ-ehˇ guˬ chiˇ htahˬ mꞈ dzaˬ-eu qawꞈ khuiˇ dui dui nya.
Guˬ chiˇ htahˬ beh-awˇ ya uˆ nehˬ-ehˇ luˇ dzaˬ-eu qawꞈ zawˇ-ehˇ khuiˇ nya.
Guˬ chiˇ saˬ phiˇ htahˬ dzaˬ-eu qawꞈ Aˬkhaˬ zaˬ deuˬ htiˬ jawˇ-iˬ maˬ dzaˬ dehˆ nya ni khuiˇ-eu dzaˇ htiˬ jeˬ meh.
Guˬ chiˇ chehˇ chehˇ-awˇ qhaˇ mehꞈ laˇ ngeh beuˬ doˆ dzaˬ-eu hawˬ qhehˬ zawˇ-ehˇ ga nya.
Guˬ chiˇ, guˬ chiˇ,
guˬ chi… Guˬ chiˇ dzaˬ jiˇ shaw-iˬ ngaˇ-a. Guˬ chiˇ aˬ gaˇ phaˇ laˬ-iˇ nmˇ.